
REFERAT
Privind aprobarea suplimentării Agendei manifestărilor culturale din anul 2014
 ale Casei de Cultură a Municipiului Timişoara
Prin HCL 32 din 28.01.2014 a fost aprobată Agenda manifestărilor culturale din anul 2014 ale Casei de Cultură a Municipiului Timişoara.

Prin adresa cu nr. SC2014 - 012337/14.05.2014 Casa de Cultură a Municipiului Timişoara solicită suplimentarea Agendei manifestărilor culturale din anul 2014 cu suma de 729.550 lei. Proiectele cu care se doreşte suplimentarea Agendei manifestărilor culturale din anul 2014 ale Casei de Cultură a Municipiului Timişoara sunt urmatoarele:
1. Film pentru Timişoara: Proiecţii în aer liber şi în spaţii neconvenţionale. Suma necesara: 100.000 lei

2. Timishort: Timishort este un important festival de scurt metraje care oferă o serie de proiecţii şi evenimente cinematografice. Suma necesară: 150.000lei
3. Festivalul Artelor Timişorene: Festivalul Artelor Timişorene va promova cele şapte arte. Pe parcursul unei saptamani întregi artiştii Timişoarei, muzicieni, dansatori, actori, scriitori, pictori, sculptori, arhitecţi, designeri, vor încânta publicul timişorean cu talentul lor. Suma necesară: 300.000lei.
4. Album pentru Timişoara: Album dedicat Timişoarei. Suma necesară: 80.000lei

5. Imnul Timişoarei: Timişoara are nevoie de o identitate audio prin care sa fie promovată, o noua modalitate prin care municipalitatea susţine candidatura Timişoarei la titlul de Capitală Europeană a Culturii. Suma necesară: 25.000lei
6. Pro musica: Spectacole de muzica. Suma necesară: 63.000lei
7. Cultivarea trecutului militar al poporului român, a valorilor democraţiei: Activităţi pentru promovarea patriotismului, cultivarea trecutului militar al poporului român. Suma necesară: 11.550lei.

Aceste proiecte pentru care se solicită suplimentarea Agendei manifestărilor culturale pe anul 2014 sunt evenimente de anvergură ce promovează imaginea Timişoarei. În acest scop solicităm suplimentarea bugetului Agendei manifestărilor culturale ale Casei de Cultură a Municipiului Timişoara pe anul 2014 cu suma de 729.550 lei din cap.67.02 „Cultura, recreere si religie” (67.02.50 Altele)

